<classify> Aidha, imewafungulia kesi ya kudai fidia ya Sh milioni 100.9 wanachama watatu wa Yanga waliomshtaki Mwenyekiti wa klabu hiyo, Yusuf Manji na klabu wakidai uhalali wa katiba ya Yanga ya mwaka 2010 na 1968.Akizungumza na waandishi wa habari jana Mkuu wa Kitengo cha Sheria wa Yanga, Frank Chacha alisema Okwi na Jaja wamefunguliwa mashtaka kwenye Kamati ya Sheria na Hadhi za wachezaji ya Shirikisho la Soka Duniani FIFA na Kaseja amefunguliwa kesi katika Mahakama ya Kazi.Wachezaji wote watatu wamekiuka sheria na hadhi za wachezaji kwa kuvunja mikataba yao huku wakijua wazi kwamba ilikuwa ni kipindi cha kazi ambacho kinalindwa, kwa hiyo mchakato wa kesi utakuwa umekamilika kwa kipindi cha miezi mitatu, alisema.Okwi alijiunga na Yanga katika dirisha dogo la usajili akitokea SC Villa ya Uganda baada ya kushindwana na Etoile du Sahel aliyojiunga nayo akitokea Simba, kabla ya kurejea tena Simba.Chacha alisema Okwi anatakiwa kuilipa Yanga fidia ya kuvunja mkataba dola za Marekani milioni moja, fidia ya mazoezi dola za Marekani 100,000, na klabu yake ya Simba ilipe dola milioni moja na klabu ya Wadi iliyowahi kufanya naye mazungumzo akiwa na mkataba na Yanga itatakiwa ilipe dola za Marekani milioni moja pia.Alisema pamoja na kutakiwa kulipa fidia hiyo, pia atatakiwa afungiwe kucheza soka si chini ya miaka mitano.Kuhusu barua ya mwanasheria wa Okwi, Agaba Muhairwe and Co Advocates, Chacha alikiri kuipokea Desemba 8, mwaka jana, ikisema kwamba mteja wake anatakiwa alipwe na Yanga dola za Marekani 62,000 ambazo ni mshahara na nusu ya fedha alizosaini wakati anajiunga na klabu hiyo.Kwa mujibu wa Chacha, barua hiyo imesema imetokana na hukumu iliyotolewa na Shirikisho la Soka Tanzania TFF. Chacha alihoji Okwi alipata wapi barua ya hukumu ya TFF wakati Yanga hawajaipata?Alisema kuwa Yanga waliomba mara mbili kupewa hukumu ya kesi yao dhidi ya Okwi, ambapo Novemba 11, mwaka jana walipeleka barua TFF, bila kujibiwa na Desemba 24, 2014 waliijibu barua ya mwanasheria wa Okwi.Sisi baada ya kupata barua hii tulijiuliza wametoa wapi madai haya, basi tukamjibu Mwanasheria wa Okwi kwamba wanachokitaka hakipo, hatujaipata hiyo hukumu,alisema.Alisema kwa mujibu wa kifungu cha 22 cha sheria na hadhi za wachezaji na kile cha 13 kilitaka Okwi aheshimu mkataba wake wa kazi pia kifungu cha 12 kinazuia mchezaji kuvunja mkataba.Kesi ya Jaja Mbrazili Jaja alijiunga na Yanga Julai 12, mwaka jana, kwa mkataba wa miaka miwili na kuitumikia klabu hiyo msimu huu hadi mechi ya ligi raundi ya saba, ambapo alikwenda kwao mapumziko na hakurudi tena kwa madai alikuwa na matatizo ya kifamilia.Chacha alisema mchezaji huyo aliondoka bila sababu za msingi huku akijua wazi kuwa ana mkataba wa miaka miwili na kuigharimu timu hiyo kusajili mchezaji mwingine.Alisema amekiuka sheria ya kimataifa na hadhi za wachezaji kifungu namba 13 ambacho kilimtaka kuheshimu mkataba wake, pia, kifungu cha 22 a na b na kwa mujibu wa kifungu cha 17 cha hadhi ya wachezaji watamfungulia kesi Fifa, kumdai fidia ya dola za Marekani 36,000 ikiwa ni mshahara wa miezi 12 ya mkataba uliobaki.Pia, atatakiwa kulipa dola milioni mbili kama fidia ya mazoezi, dola 20,000 kama ada ya kusaini mkataba. Kesi ya Kaseja Alijiunga na Yanga msimu uliopita lakini hakucheza kwa muda mrefu kutokana na kuwekwa benchi.Chacha alisema kama ilivyokuwa kwa wachezaji wengine wenye kesi nao Kaseja alivunja mkataba bila kutimiza muda wake na Yanga, huku akidai kuwa halipwi ada ya usajili, hapewi nafasi ya kucheza na hajakatiwa bima, wakati yote alitimiziwa.Alisema kifungu namba 14 cha sheria kinaeleza kuwa mkataba unaweza kusitishwa kulingana na matakwa ya mchezaji kama klabu hiyo ilishindwa kumlipa mshahara wa miezi mitatu, kukosa huduma za chakula na malazi, na kama Yanga ilishindwa kulipa ada ya kusaini mkataba wakati wao walitimiza vyote.Alisema kutokana na kukiuka hayo, kanuni ya 68 ya Ligi Kuu kifungu kidogo cha 14 inatoa mamlaka kwa Kamati ya Sheria na Hadhi za wachezaji TFF kusikiliza na kusuluhisha kesi kati ya mchezaji na klabu.Alisema kwa vile mchezaji huyo amevunja mkataba hata wakipeleka kesi hiyo TFF ni bure hivyo, kifungu namba 22 kinaruhusu kumfungulia kesi mchezaji Mahakama ya Kazi kudai fidia.Chacha alisema Kaseja atatakiwa kulipa fidia ya kuvunja mkataba Sh milioni 300, mshahara wake ambao alikuwa hajautumikia Sh milioni 26.4.Katika hatua nyingine, Chacha alisema wameshinda kesi iliyofunguliwa kwenye Mahakama ya Hakim Mkazi Kisutu dhidi ya Mwenyekiti wa Yanga na klabu iliyofunguliwa na wanachama watatu ambao ni Kingwaba Kingwaba, Juma Mtibwa na Siwema Chiokota.Alisema kwa kuwa wameshinda kesi hiyo kibao kitawageukia wanachama hao ambapo watatakiwa kulipa fidia ya Sh 100,957,000 kama gharama za kesi hiyo na muda waliopoteza.  <topic>: michezo 